**Metodologia pentru calculul punctajului aferent proiectului**

**MASURA M5/3A Investiție în servicii turistice și adiacente**

**Modul în care sunt abordate, punctate criteriile de evaluare este descris mai jos.**

**CS1 – Justificarea utilității proiectului cel puțin pentru populația din UAT-ul în care acesta își desfășoară activitatea si implicit al GAL/Abordarea Clisurii Dunării ca întreg =20 puncte**

Proiectul presupune implicarea fermierilor din 3 sau mai multe UAT-uri= 20 puncte

Proiectul presupune implicarea fermierilor din 2 UAT-uri =10 puncte

Proiectul propune implicarea fermierilor dintr-un singur UAT

Parteneriatul va fi justificat prin acordul de parteneriat anexat. Nu există formular tip pentru protocolul de parteneriat. Acestea vor detalia și preciza rolul fiecărui partener pentru implementarea sau sustenabilitatea proiectului. Dacă proiectul este depus de o structură asociativă formalizată (Asociație de producători, Cooperativă etc.) statutul acestei structuri va justifica Parteneriatul în sine.

**Parteneriatul local - se referă la întreg teritoriul Clisura Dunării.**

Se verifică în Anexa 4 – Planul de afaceri. Proiectul trebuie să facă descriere, detaliere și argumentare EXPLICITĂ privind implicarea partenerilor locali - pentru obținerea punctajului aferent fiecărui număr de parteneri implicați.

**CS2- Principiul folosirii resurselor locale = 5 puncte**

Proiectul folosește resurse locale în pondere mai mare de 50% în implementare: 5 puncte;

Proiectul nu folosește resurse locale sau folosește în pondere mai mică de 50%:0 puncte;

Ponderea folosirii resurselor locale în implementarea sau în sustenabilitatea proiectului va fi descrisă, argumentată și detaliată în Planul de afaceri. Folosirea resurselor locale trebuie să fie una substanțială pentru ca evaluatorii să acorde acela 5 puncte prevăzute. Ea trebuie să reprezinte mai mult de 50% din ponderea proiectului.

De exemplu: resurse locale folosite – angajarea unei persoane din teritoriu, achiziționarea de materie primă din teritoriu, valorificarea producției în teritoriu etc. De exemplu: achiziționarea combustibilului de la benzinăriile din teritoriu nu este un argument care să justifice acordarea punctajului.

Se verifică în Anexa 4 – Planul de afaceri. Proiectul trebuie **să facă descriere, detaliere și argumentare EXPLICITĂ** legată de folosirea resurselor locale pentru obținerea punctajului aferent.

Dacă nu prezintă explicit dar are elemente legate de folosirea resurselor locale – evaluatorii NU vor puncta acest criteriu.

Se verifică Bugetul proiectului – pentru a corela cu explicațiile din Planul de afaceri (dacă este cazul).

**CS3 – Principiul parteneriatului =10 puncte**

Proiectul propune un parteneriat/structura asociativa – care implică și entități care nu sunt producător (ex.: procesatori, producătorii, structuri de marketing și vânzare): 10 puncte

Proiectul NU propune un parteneriat care să includă alte structuri cu excepția fermierilor: 0 puncte

Beneficiarul va anexa documentele constitutive ale structurii asociative sau protocoalele de parteneriat aferente implementării proiectului cu fiecare partener în parte. Nu există formular tip pentru protocolul de parteneriat. Acesta va trebui să prevadă clar responsabilitățile partenerilor pentru perioada de implementare și/sau sustenabilitate a proiectului.

Se verifică în Anexa 4 – Planul de afaceri. Proiectul trebuie să facă descriere, detaliere și argumentare EXPLICITĂ privind implicarea partenerilor locali - pentru obținerea punctajului aferent fiecărui număr de parteneri implicați.

**CS4. Crearea de noi locuri de muncă cu normă întreagă = 20 puncte**

* Proiectul conduce la crearea a minim doua noi locuri de munca: 20 puncte
* Proiectul conduce la crearea unui nou loc de muncă**:** 15 puncte
* Proiectul nu conduce la crearea de noi locuri de muncă: 0 puncte

Crearea locurilor de muncă și numărul acestora vor fi descrise și detaliate clar în Studiul de fezabilitate.

Se verifică în Anexa 4 – Planul de Afaceri. Proiectul trebuie să facă descriere, detaliere și argumentare EXPLICITĂ privind numărul de locuri de muncă create - pentru obținerea punctajului aferent criteriului.

Dacă lipsește o detaliere și argumentare EXPLICITĂ privind numărul de locuri de muncă create – criteriul nu va fi punctat.

**CS5 - Implicarea tinerilor în cadrul proiectelor – 10 puncte**

* Proiectul propune implicarea a minim 1 tânăr fermier =5 puncte
* Proiectul NU propune implicarea tinerilor fermieri =0 puncte

Documentele fermierilor implicați vor dovedi implicarea unui tânăr fermier. Criteriul se punctează și pentru un acționar unic/administrator al alte entități incluse în structura asociativă (procesator, producător etc.)

Se verifică documentele anexate - copie după CI și documente care să ateste calitatea tânărului în cadrul solicitantului;

**Criteriul poate fi atins și dacă Asociatul unic/Administratorul unui partener care nu este fermier (implicat în procesare, distribuție etc) este tânăr sub 40 de ani.**

**CS6 - Principiul integrării grupurilor vulnerabile = 5 puncte**

* Proiectul propune integrarea persoanelor aparținând grupurilor vulnerabile: 5 puncte
* Proiectul NU propune integrarea persoanelor aparținând grupurilor vulnerabile: 0 puncte

În Cererea de finanțare/planul de afaceri va fi descris, detaliat și argumentat modul în care proiectul se adresează nevoilor grupurilor vulnerabile.

Se verifică în Anexa 4 – Planul de afaceri. Proiectul trebuie să facă descriere, detaliere și argumentare EXPLICITĂ privind investiția legată de sprijinul persoanelor aparținând grupurilor vulnerabile - pentru obținerea punctajului aferent criteriului. Se asemenea, solicitantul poate atașa parteneriate cu organizații care sprijină integrarea grupurilor vulnerabile – cu responsabilități și atribuții clare.

Dacă lipsește o detaliere și argumentare EXPLICITĂ a modului în care proiectul va propune integrarea persoanelor aparținând grupurilor vulnerabile – criteriul nu va fi punctat.

**CS7.- Principiul folosirii energiei regenerabile = 5 puncte**

* Proiectul propune investiții in energie regenerabila =5 puncte
* Proiectul NU propune investiții in energie regenerabila =0 puncte

Ponderea investiției în energia regenerabilă va fi descrisă, detaliată și argumentată în Cererea de finanțare/planul de afaceri;

Se verifică în Anexa 4 – Planul de afaceri. Proiectul trebuie să facă descriere, detaliere și argumentare EXPLICITĂ privind elementele de energie regenerabilă propuse - pentru obținerea punctajului aferent acestui criteriu.

Dacă proiectul nu prezintă EXPLICIT, chiar dacă acesta are elemente ***care pot fi considerate de energie regenerabilă*** – evaluatorii NU vor puncta acest criteriu.

**CS8.- Principiul contribuției la obiectivele transversale mediu și climă = 10 puncte**

* Proiectul contribuie la 2 obiective transversale =10 puncte
* Proiectul contribuie la 1 obiectiv transversal =5 puncte
* Proiectul NU contribuie la realizarea nici unui obiectiv transversal =0 puncte

Solicitantul va demonstra in cererea de finanțare/planul de afaceri și cu alte anexe (dacă este cazul) aspectele/componentele legate de climă și de protejarea mediului înconjurător implementate prin proiect.

Proiectele vor preciza și detalia clar și concret în Planul de afaceri care este componenta de sensibilizare cu privire la *problemele de mediu,* *de protecția mediului și de atenuarea schimbărilor climatice și de adaptare la acestea;*

Se verifică în Anexa 4 – Planul de afaceri. Proiectul trebuie să facă descriere, detaliere și argumentare EXPLICITĂ ***asupra problemelor de mediu,* *de protecția mediului și/sau de atenuarea schimbărilor climatice și de adaptarea la acestea*** pentru obținerea punctajului maxim de 5 puncte.

Dacă nu prezintă EXPLICIT dar are elemente ***de atragere a atenției asupra problemelor de mediu,* *de protecția mediului și aspectelor privind atenuarea schimbărilor climatice și de adaptarea la acestea*** – evaluatorii NU vor puncta acest criteriu.

Proiectul va primi punctajul de 5 puncte dacă va demonstra cel puțin UNUL dintre aspecte în conformitate cu detalierea de mai sus. Pentru a obține 10 puncte, proiectul va atinge ambele obiective.

**CS9. Valoarea proiectului = 20 puncte**

* Valoarea proiectului este cuprinsa intre 15.000-45.000 euro = 15 puncte

Vor fi punctate solicitanții individuali (1 fermier activ=o exploatație) sau asocieri de doi fermieri activi (doua exploatații) – pentru o schemă de 5 ani și activități de promovare;

* Valoarea proiectului este cuprinsa intre 45.000-75.000 euro= 10 puncte

Vor fi punctate asocierile care cuprind 3 exploatații (3 fermieri activi) pana la 4 exploatați (4 fermieri activi) – pentru o schemă de 5 ani și activități de promovare;

* Valoarea proiectului este cuprinsa intre 75.000-200.000 euro= 0 puncte.

Vor fi punctate asocierile care cuprind 5 și peste5 exploatați (5 fermieri activi) – pentru o schemă de 5 ani și activități de promovare;

Va fi luată în calcul valoarea totală a cofinanțării publice solicitate – în conformitate cu bugetul proiectului. Asocierile sunt eligibile conform criteriilor din ghidul solicitantului.

În calcului finanțări nu sunt luate în considerare entitățile care nu sunt fermieri activi (procesare, producție etc) chiar dacă și acestea pot beneficia de activitățile proiectului.

Se verifică în Anexa 4 – Planul de afaceri și Acordul de parteneriat sau Documentele constitutive ale structurii care depune proiectul.

**CS10. - Principiul integrării minorităților naționale = 5 puncte**

* Proiectul propune integrarea minorităților naționale – participare multietnică = 5 puncte
* Proiectul NU propune participare multietnică = 0 puncte

în care propune integrarea minorităților naționale/a persoanelor aparținând grupurilor vulnerabile va fi descris, detaliat și argumentat în Cererea de finanțare/planul de afaceri.

Se verifică în Anexa 4 – Planul de afaceri și Acordul de parteneriat sau Documentele constitutive ale structurii care depune proiectul.

Proiectul trebuie să facă descriere, detaliere și argumentare EXPLICITĂ privind investiția legată de sprijinul persoanelor aparținând grupurilor vulnerabile - pentru obținerea punctajului aferent criteriului. Se asemenea, solicitantul poate atașa parteneriate cu organizații care sprijină integrarea minorităților naționale / grupurilor vulnerabile – cu responsabilități și atribuții clare.

Dacă lipsește o detaliere și argumentare EXPLICITĂ a modului în care proiectul va propune integrarea persoanelor aparținând minorităților naționale / grupurilor vulnerabile – criteriul nu va fi punctat.

**Aplicarea criteriilor de departajare**

**CD1. Valoarea proiectelor** – în cazul proiectelor cu punctaj egal – proiectele cu valoare mai mică vor avea prioritate pentru a fi selectate pentru finanțare;

**CD2. Numarul mai mare al locurilor de munca nou create** – în cazul proiectelor cu punctaj egal și valoare totală egală – proiectele cu număr mai mare de locuri de muncă create vor avea prioritate pentru a fi selectate pentru finanțare;